། །ཐུགས་སྒྲུབ་ཡང་ཟབ་དཀྱིལ་འཁོར་ཆེན་པོའི་ཕྱི་ནང་གསང་བའི་མཆོད་རྫས་
བྱིན་རླབས་རྒྱས་པར་ཕྱེ་བ་བཞུགས་སོ།།
ན་མོ་པདྨ་སཾ་བྷ་ཡེ། འདིར་ཐུགས་སྒྲུབ་ཡང་ཟབ་དཀྱིལ་འཁོར་ཆེན་པོའི་ཕྱི་ནང་གསང་བའི་མཆོད་རྫས་བྱིན་རླབས་རྒྱས་པར་ཕྱེ་བ་ལས། ཕྱི་མཆོད་ནང་མཆོད། གསང་མཆོད། བརླབ་པ་དང་གསུམ་མོ། །དང་པོ་ལའང་། ཕྱི་མཆོད་རྣམ་བདུན་དང་། མཆོད་རྫས་ཡོངས་རྫོགས་བྱིན་རླབས་གཉིས་ཀྱིས་དང་པོ་ནི། ལས་སྔགས། ཨོཾ་ཨཱཿབིགྷྣནྟ་ཀྲྀཏ་ཨ་མྲྀ་ཏས་བསངས། ཨོཾ་སྭ་བྷཱ་ཝས་སྦྱངས། རྃ་ཡྃ་ཁྃ། རང་གི་ཐུགས་ཀ་ནས་རྃ་ཡྃ་ཁྃ་འཕྲོས་ཡེ་ཤེས་ཀྱི་མེ་རླུང་ཆུར་གྱུར་པས་མཆོད་རྫས་ཀྱི་དངོས་འཛིན་ཉེས་སྐྱོན་ཐམས་ཅད་བསྲེགས་གཏོར་བཀྲུས་ཏེ་སྟོང་པར་གྱུར། སྟོང་པའི་ངང་ལས་བྷྲཱུྃ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་ཨཱཿཧཱུྃ་གསུམ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག བདུག་སྤོས། སྣང་གསལ། དྲི་ཆབ། ཞལ་ཟས། རོལ་མོ་དྭངས་ཤིང་ཐོགས་པ་མེད་པ། ས་དང་བར་སྣང་ནམ་མཁའ་ཐམས་ཅད་ཁྱབ་པ་འཕགས་པ་ཀུན་ཏུ་བཟང་པོའི་རྣམ་པར་ཐར་པ་ལས་བྱུང་བའི་མཆོད་པའི་སྤྲིན་ཕུང་བསམ་གྱིས་མི་ཁྱབ་པ་དང་ལྡན་པར་གྱུར། ཨོཾ་ཨཱཿཧཱུྃ། པུཥྤེ། དྷཱུ་པེ་ནས། ཤཔྟ་སརྦ་པཱུ་ཛ་ཨོཾ་ཨཱཿཧཱུྃ།⁽1763⁾༼དབུ་མཆན་ནས་ཞི་རོལ།༽ གཉིས་པ་མཆོད་རྫས་ཡོངས་རྫོགས་བྱིན་རླབས་ནི། སྣང་ཞིང་སྲིད་པའི་འཇིག་རྟེན་ཞིང་ཁམས་རབ་འབྱམས་མཐའ་མེད་པ་རྣམས་དང་། དག་བྱེད་ཁྲུས་ཀྱི་མཆོད་པའི་རྫས་ཀྱི་ཚོགས། རྒྱལ་སྲིད་རིན་ཆེན་བདུན་དང་། ཉེ་བའི་རིན་ཆེན་བདུན། བཀྲ་ཤིས་རྟགས་རྫས། འདོད་པའི་ཡོན་ཏན་ལྔ་ལ་སོགས་པ་མཆོད་པ་མི་བཟད་ནམ་མཁའི་མཛོད་ཆེན་པོ་ངོ་བོ་རང་བཞིན་རྣམ་པར་དག་པ། རྒྱ་ཁྱོན་ཆོས་ཀྱི་དབྱིངས་དང་མཉམ་པ། ཡུན་འཁོར་བ་མ་སྟོངས་བར་དུ་འབྱུང་བ། བྱེད་ལས་ཕུན་སུམ་ཚོགས་པའི་དགའ་བདེའི་དཔལ་ཡོན་མ་ལུས་པ་མཆོག་ཏུ་བསྐྱེད་ནུས་པར་གྱུར།⁽1763⁾༼ཐམས་ཅད་དྲིལ།༽ མཆོད་པའི་སྤྲིན་གྱི་གཟུངས་ནི། ⁽1763⁾༼དྲིལ་བཅས།༽ ན་མོ་རཏྣ་ཏྲ་ཡཱ་ཡ། ཨོཾ་ན་མོ་བྷ་ག་ཝ་ཏེ་བཛྲ་སཱ་ར་པྲ་མརྡྷ་ནེ། ཏ་ཐཱ་ག་ཏ་ཡ་ཨརྷ་ཏེ་སམྱཀྶཾ་བུདྡྷ་ཡ། ཏ་དྱ་ཐཱ། ཨོཾ་བཛྲེ་བཛྲེ། མ་ཧཱ་བཛྲེ། མ་ཧཱ་བིདྱཱ་བཛྲེ། མ་ཧཱ་བོ་དྷི་ཙིཏྟ་བཛྲེ། མ་ཧཱ་བོ་དྷི་མཎྜོ་པ་སཾ་ཀྲ་མ་ཎ་བཛྲ་ཀརྨ་ཨ་ཝ་ར་ཎ་བི་ཤྭ་དྷ་ན་བཛྲ་སྭཱ་ཧཱ། ⁽1763⁾༼དྲིལ་བཞག༽ཞེས་བྱིན་གྱིས་བརླབ། གཉིས་པ་ནང་གི་མཆོད་པ་བྱིན་རླབས་ལ། སྨན། རཀ གཏོར་མ་གསུམ་མོ། །དང་པོ་སྨན་མཆོད་བདུད་རྩི་བྱིན་རླབས་ནི།  རྃ་ཡྃ་ཁྃ། སྟོང་པའི་ངང་ལས་ཡཾ་ལས་རླུང་། རཾ་ལས་མེ། ཀཾ་ལས་མི་མགོའི་སྒྱེད་པུ་གསུམ་ལ་གནས་པའི་ཨ་ལས་ཐོད་པ་ཡངས་ཤིང་རྒྱ་ཆེ་བར་གསེར་གྱི་འཁོར་ལོ་རྩིབས་བརྒྱད་པའི་སྟེང་དུ་ཉི་མ་ལ་གནས་པའི་གོ་ཀུ་ད་ཧ་ན་ལ་ཤ་ལྔ། བི་མུ་མ་ར་ཤུ་ལས་བདུད་རྩི་ལྔ་རྣམས་ཀྱི་ཁ་གཅོད་ཟླ་དཀྱིལ་དཀར་པོ་དབྱངས་གསལ་གྱིས་མཚན་པའི་ལྟེ་བར་རྡོ་རྗེའི་ཁོང་སེང་དུ་ཨོཾ་ཨཱཿཧཱུྃ་གིས་མཚན་པར་གྱུར། རླུང་གཡོས། མེ་སྦར། རྫས་རྣམས་ཞུ། རླངས་པ་ལས་བྱུང་བའི་འོད་ཟེར་གྱི་འཁོར་འདས་ཀྱི་བདུད་རྩི་ཐམས་ཅད་བསྡུས། དེ་ཉིད་ཨོཾ་ཨཱཿཧཱུྃ་སྭཱ་ཧཱ་ལས་རྡོ་རྗེ། འཁོར་ལོ། རིན་པོ་ཆེ། པདྨ། རལ་གྲི། སོ་སོའི་རིགས་ཀྱི་དྲིལ་བུ་རྣམས་སུ་གྱུར། ཧཱུྃ་བཛྲ་དྷྲྀཀ྄ མཱུཾ་དྷ་ཏེ་ཤྭ་རི། ཨོཾ་ཛི་ན་ཛི་ཀ྄ ལཾ་དྭེ་ཥ་ར་ཏི། སྭཱ་རཏྣ་དྷྲྀ་ཀ྄ མཾ་མོ་ཧ་ར་ཏི། ཨཾ་ཨ་རོ་ལོཀ྄ པཾ་རཱ་ག་ར་ཏི། ཧཱ་པྲ་ཛྙཱ་ཌྷྀཀ྄ ཏཱཾ་བཛྲ་ར་ཏི། དེ་རྣམས་ལས་སྐུ་ཡོངས་སུ་རྫོགས་པའི་དེ་བཞིན་གཤེགས་པ་རིགས་ལྔ་ཡུམ་དང་བཅས་པར་གྱུར། ས་མ་ཡ་ཧོཿ ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋ༔ ཞེས་བརྗོད་པས།  རིགས་ལྔ་ཡབ་ཡུམ་སྙོམས་པར་ཞུགས་པའི་བདེ་བའི་འོད་ཟེར་ཕྱོགས་བཅུར་འཕྲོས། རྒྱལ་བ་ཐམས་ཅད་ལ་མཉེས་མཆོད་ཕུལ། རྗེས་ཆགས་ཀྱིས་མེས་འོད་དུ་ཞུ་ནས་ཚུར་འདུས་ཞལ་དུ་ཞུགས། བྱང་སེམས་བདུད་རྩིའི་རང་བཞིན་དུ་གྱུར་པས་སྐུའི་དབྱིབས་བརྒྱུད། མཁའ་གསང་ནས་ཐོན་ཏེ་དམ་ཚིག་གི་རྫས་ལ་འདྲེས་པས་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་འཁྱིལ་བའི་རྡོ་རྗེའི་ལྟེ་བར་རྟ་མགྲིན་དམར་པོ་ཡུམ་དང་བཅས་པས་མཚན་པར་གྱུར། ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋ༔ ཞེས་བདུན་ནམ་ཉེར་གཅིག་བཟླ། གཉིས་པ་རཀྟ་བྱིན་རླབས་ནི།  རྃ་ཡྃ་ཁྃ། སྟོང་པའི་ངང་ལས་རཀྟའི་སྣོད་ཡུམ་གྱི་མཁའ་དབྱིངས་སུ་ཉི་མ་ལ་གནས་པའི་ར་ཡིག་དམར་པོ་ལས་རཀྟའི་རྒྱ་མཚོ་རྦ་ཀློང་འཁྲུག་པར་གྱུར༔ སྥ་ར་ཎ་ཕཊ྄༔ དེ་ལས་ཆགས་པ་ཆེན་པོའི་འོད་ཟེར་འཕྲོས། སཾ་ཧ་ར་ཎ་ཧཱུྃ༔ གདུག་པ་ཅན་རྣམས་དབང་དུ་བསྡུས་ནས་རཀྟ་ལ་ཐིམ་ཧཱུྃ་བཛྲ་ཕཊ྄༔ ཡབ་ཀྱི་རྡོ་རྗེ་ཐོ་བར་གྱུར་པས་གཟིར་ཞིང་རྡུང་བས་ཉོན་མོངས་བག་ཆགས་དང་བཅས་པ་སྦྱངས་ནས་རཀྟའི་རྒྱ་མཚོ་ཞིང་ཆེན་གྱི་ལྷུ་དུམ་ཅན་ཟེག་མ་ལས་འདོད་ཡོན་གྱི་ལྷ་མོ་འཕྲོ་བར་གྱུར། ཨོཾ་ཨཱཿཧཱུྃ་མ་ཧཱ་རཀྟ་ཛྭ་ལ་མཎྜ་ལ་ཧཱུྃ་ཧྲཱིཿཋ༔ བདུན་ནམ་གསུམ་བཟླའོ། །གསུམ་པ་གཏོར་མ་བྱིན་རླབས་ནི།  རྃ་ཡྃ་ཁྃ། སྟོང་པའི་ངང་ལས། རླུང་མེ་ཐོད་པའི་སྒྱེད་པུ་གསུམ་ལ་གནས་པའི་ཡེ་ཤེས་ཀྱི་ཀ་པཱ་ལ་སྟོང་གསུམ་དང་མཉམ་པའི་ནང་དུ་ཤ་ལྔ་བདུད་རྩི་གཙོ་བོར་གྱུར་པའི་བཟའ་བཅའ་བཏུང་བ་བལྡག་གཞིབ་འདོད་ཡོན་ལྔ་ཡི་ཕུང་པོ་ཟད་མི་ཤེས་པར་གྱུར། ཨོཾ་ཨཱཿཧཱུྃ་མ་ཧཱ་བ་ལིང་ཏ་བ་ལ་ཝ་ཏེ་གུ་ཧྱ་ས་མ་ཡེ་ཧཱུྃ་ཧྲཱིཿཋ༔ གསུམ་མམ་བདུན་བརྗོད། །གསུམ་པ་གསང་མཆོད་བྱིན་རླབས་ནི།  ཨོཾ་ཨཱཿཧཱུྃ་བོ་དྷི་ཙིཏྟ་ག་ཎ་གུ་ཧྱ་པཱུ་ཛ་ཧོཿ ཅེས་ལན་གསུམ་མམ་བདུན་བཟླའོ། །ཡང་ཟབ་ཐུགས་སྒྲུབ་ཆེན་པོའི་མཆོད་རྫས་བྱིན་རླབས་རྒྱས་པར་སྤེལ་བ་འདི་བཞིན་སྒྲུབ་པ་ཆེན་པོ་བགྱིད་པའི་དགོས་པ་ལྷུན་གྱིས་གྲུབ་ཕྱིར། བཀའ་དགོངས་སོགས་ལས་བསྡུས་ཏེ་ངག་དབང་ཀུན་དགའ་བསྟན་འཛིན་གྱི་བྲིས་པའི་ཡི་གེ་པ་ནི་ངག་དབང་མཐར་ཕྱིན་གྱིས་བགྱིས་པའོ། །དགེ་བས་འགྲོ་ཀུན་དག་པ་ཆེན་པོའི་ཞིང་དུ་ལོངས་སྤྱོད་པར་གྱུར་ཅིག། །།
གཉིས་པ་བསྒྲུབ་པའི་བར་ཆད་བརྟགས་ཅིང་བསལ་བ་ལ།
སྤྱི་ཡི་བར་ཆད་ངོས་བཟུང་ཅིང་བཟློག་པ་དང་། བྱེ་བྲག་ཉུལ་ལེའི་བགེགས་བརྟགས་ཅིང་འདུལ་བ་གཉིས་ལས། དང་པོ་དང་། བརྟགས་པ་སོགས་གཞུང་དང་གཞན་དུ་ཤེས། འདིར་བརྟགས་པ་དང་འདུལ་ཐབས་དགོས་ཡོན་གསུམ་ལས། བརྟགས་པ་ལ་དམིགས་མཐོང་གི་བརྟགས་པ་དང་། ཉམས་རྟགས་ཀྱི་བརྟགས་པ་གཉིས། དང་པོ་དང་། གཉིས་པ་དུས་ཚོད་ཉམས་རྟགས་ཀྱིས་བརྟགས་པ་མ་ངེས་པ་དང་། ངེས་པ་གཉིས་སོགས་ཁོག་གཞུང་དང་གཞུང་དུ་རྟོགས། གཉིས་པ་འདུལ་ཐབས་ལ། སྤྱི་དང་། ཐ་དད་དུ་འདུལ་བ་གཉིས་ལས། དང་པོ་ལ། དུས། ཤོམ། འདུལ་པ་དངོས་གཉིས་ལས། སྔ་མ་ནི། ཤི་ཏུ་བསྡུས་པའི་ཕལ་ཆེར་ལ། ཉིན་མཚན་ཁྱོན་གཅིག་ལྟ་བུར་བཤད་རུང་། འདིར་བླ་མ་དགོངས་འདུས་ལས། གཉིས་སུ་གསུང་པ་ལྟར་བྱ་བར། ཉིན་དུས་ལྕོགས་ན་གུང་ཟེར་གཉིས་སམ། མིན་ཚེ་གནས་ཀྱི་ཉི་མ་ཟེར་ལ་ཁད་ཙམ་དུ། གནས་ཁང་ཡོ་བྱད། གང་ཟག་ཆས་རྣམས་སྔགས་ཀྱི་གུ་གུལ་གྱིས་བདུག་གོ །བྲུབ་ཁུང་ཉུལ་ལེའི་རྟེན་བཅའ་རྫས་བསགས། སྒྲོལ་ཆས་བསྒྲིགས་པ་རྣམས་ཟུར་གསལ་ལྟར་འདུ་བྱས། རྡོ་རྗེ་སློབ་དཔོན་དྲག་པོའི་ཆས་རྡོ་རྗེ་གིང་པ་རྣམས་ཀྱང་རང་ཆས་སུ་ཞུགས། སྒྲོལ་གིང་མངའ་གསོལ་ནི་སྔོན་འགྲོའི་སྐབས་སུ་གོང་དུ་སོང་། གཉིས་པ་འདུལ་བ་དངོས་ལ། བསྐྱེད། དགུག སྡོམ། གདབ། བསྐུལ། གཟེར་དྲུག་ལས། དང་པོ་ནི། དཔོན་སློབ་ཀུན་ནས་ཏིང་ངེ་འཛིན་གྱིས་དཔའ་བཟུང་། དབང་དྲག་ཁྲོ་བོ་ཆེན་པོའི་ངར་བསྐྱེད་ནས། དཔའ་བོ་རྒྱལ་ཐེབས་ཀྱིས་བྱང་དྲངས་ནས། གསེར་སྐྱེམས་ནི། ༼དགོངས་ཚོགས་རྒྱབ་མར་ཇ་བཞེས་ཆབ་བཏང་ཞྭ་གྱོན་བཞེངས། སློབ་དཔོན་འདོན། རྔ་རོལ་འབེབས་དང་སུམ་རྡུང་། ཕྱོགས་བཅུར་བཞུགས་པ།༽⁽1763⁾དཀོན་མཆོག་སྤྱི་འདུས་ལྷ་ཚོགས་དང་༔ ཁྱད་པར་དབང་དྲག་སྲུང་མར་བཅས༔ ཕྱོགས་སྐྱོང་སྡེ་བརྒྱད་གཞི་བདག་སོགས༔ མཆོད་འོས་ཀུན་࿀ལ་གསེར་སྐྱེམས་འབུལ༔ ཉེས་མེད་རྣལ་འབྱོར་འཁོར་བཅས་ལ༔ སྡང་དགྲ་གདོན་བགེགས་ཀུན་གྱིས་བརྙས༔ བདེན་རྫུན་ཤན་འབྱེད་གཟུ་དཔང་མཛོད༔ དམ་ཚིག་གཉེན་བསྐང་དགྲ་བགེགས་སྒྲོལ༔⁽1763⁾༼རོལ་མོ་འབེབས་ནས་རྒྱུན་དུ་བཅད།༽ གཟུ་དཔང་བྱས་ཀྱང་མི་འགལ་རུང་། རྟག་ཏུ་དགོས་པ་མ་ཡིན།⁽1763⁾༼མགོ་མཐའ་བར་གསུམ་ལ། སྒྲུབ་པའི་ཐོག་མཐའ་གཉིས་མ་གཏོགས་གཟུ་དཔང་མི་དགོས།༽ ཧཱུྃ་བྷྱོཿ གདོད་ནས་རྣམ་དག་བྱང་ཆུབ་སེམས་ཉིད་འདི༔ ལོག་རྟོག་འཁྲུལ་པའི་དབང་གི་མ་རྟོགས་པ༔ རྟོགས་པར་བྱ་ཕྱིར་འགྲོ་དོན་བགྱི་དགོངས་ན༔ བདུད་དང་སྲིན་པོས་ཚེ་ལ་བར་གཅོད་ཅིང་༔ བགེགས་དང་འབྱུང་པོས་འདི་ལ་གླག་ལྟ་ན༔ ཀུན་མཁྱེན་མགོན་པོས་གཟུ་དང་དཔང་པོ་མཛོད༔ མ་གནོང་ཡེ་ཤེས་ལྷ་ལ་མཁྱེན་པར་གསོལ༔ ཐོས་བསམ་སྒོམ་གསུམ་ཤེས་རབ་རྣམ་གསུམ་གྱིས༔ ཏིང་འཛིན་རྩེ་གཅིག་དོན་ལ་བལྟ་ཙམ་ན༔ རྩལ་རྫོགས་ཡེ་ཤེས་སྐྱེ་བའི་རྒྱུ་ཡིན་ཏེ༔ གནོད་བྱེད་བགེགས་ཀྱི་སྒོམ་དུ་མ་སྟེར་རོ༔ ཀུན་མཁྱེན་མགོན་པོས་གཟུ༴ མ་གནོང་ཡེ་ཤེས་ལྷ༴ འཇིག་རྟེན་ཁམས་འདིར་གདུལ་བྱའི་ཟས་དང་ནོར༔ ཡར་ལ་མཆོད་དང་མར་ལ་སྦྱིན་དགོངས་ཀྱང་༔ གནོད་བྱེད་བགེགས་ཀྱིས་བསོག་ཏུ་མ་སྟེར་རོ༔ ཀུན་མཁྱེན༴ མ་གནོང༴ ངེས་པའི་དོན་རྟོགས་འབྲས་བུ་ཆུད་མ་གསན། དམ་ཅན་སྲུང་མ་མེད་དམ་ར་མདར་རློག༔ ཐུགས་དམ་ཐུགས་རྗེས་དགྲ་བགེགས་མྱུར་དུ་སྒྲོལ༔ ཧཱུྃ༔ བདག་ནི་ཟོལ་མེད་དོན་གྱི་རྣལ་འབྱོར་པ༔ ཐར་པ་སྒྲུབ་ཅིང་འགྲོ་དོན་བགྱི་དགོངས་ན༔ བློ་ཡི་ཐག་ཆོད་སྐྱེས་བུ་བདག་སོགས་ཀྱི༔ བཤགས་ཀྱང་མི་ཚང་སྨྲས་ཀྱང་མི་གོ་ན༔ བྱམས་མགོན་ཐུགས་རྗེ་ཆུང་བར་མི་འགྱུར་རམ༔ བཅོལ་ཡང་མི་མཛད་བསྐུལ་ཡང་མི་གསན་ན༔ སྔོན་ཚེ་ཞལ་བཞེས་དག་དང་མི་འགལ་ལམ༔ ཐུགས་དམ་གནད་ནས་བསྐུལ་ལོ་ཕྲིན་ལས་མཛོད༔ ཧཱུྃ༔ ཆོས་སྐུ་ཞི་བའི་ངང་ལས་མ་གཡོས་ཀྱང་༔ གཟུགས་སྐུ་དྲག་པོའི་ཆ་ལུགས་རྫོགས་མཛད་ནས༔ རུ་ཏྲ་བར་ཆད་དགྲ་བགེགས་རྣམ་གཉིས་པོ༔ མངོན་སྤྱོད་ཚུལ་གྱིས་མྱུར་སྒྲོལ་ཕྲིན་ལས་མཛོད༔ དེ་ནས་བྲུབ་ཁུང་བསྐྱེད་པ་ནི། ༼འདི་ནས་འདོན།༽⁽1763⁾ཨེ་ལས་གྲུབ་ཁུང་ལས་ཀྱི་རྣམ་པར་སྨིན་པ་ལས་གྲུབ་པའི་གནམ་ལྕགས་འབར་བའི་ཁང་སྒྲོམ་ཟུར་གསུམ་པ། ཁ་དོག་ལ་གཏིང་ཟབ་པ། འོག་ནས་འདོད་ཆགས་ཀྱི་ཆུ་ཚན་ཁོལ་བ། བར་ན་གཏི་མུག་གི་མུན་པ་འཐིབས་པ། སྟེང་ན་ཞེ་སྡང་གི་བྲག་རི་ཉིལ་བ། ལོགས་ནས་ང་རྒྱལ་གྱི་ཐོག་སེར་འབེབ་པ། ཕྱི་ནས་ཕྲག་དོག་གི་འབྲུག་སྒྲ་དང་མེ་རླུང་ཚུབ་པ་ཕྱོགས་དང་ཕྱོགས་མཚམས་ཐམས་ཅད་ནས་གཤིན་རྗེའི་ལས་མཁན་ཕོ་ཉ་བསམ་གྱིས་མི་ཁྱབ་པས། མཚོན་ཆ་སྣ་ཚོགས་ཟིང་ཟིང་ཐོགས་ནས། སྤྲུལ་པ་དང་ཡང་སྤྲུལ་དཔག་ཏུ་མེད་པ་འགྱེད་དེ་ཞལ་ནས་ཧ་ཧ་དང་ཧཱུྃ་ཧཱུྃ་དང་ཕཊ྄་ཕཊ྄་དང་རྒྱོབ་སོད་ཀྱི་ཀུ་སྒྲ་ཆེན་པོ་སྒྲོགས་ཅིང་། ལོག་འདྲེན་ཉུལ་ལེ་རང་དབང་མེད་པར་ཚུད་པའི་གནས་སུ་གྱུར། ࿀དེའི་ནང་དུ་སྒྲུབ་ལ་བར་དུ་གཅོད་བྱེད་ཉུལ་ལེ་ལོག་པར་འདྲེན་པའི་རིགས་ཐམས་ཅད་པའི་རང་གཟུགས་སྔོ་ལ་ཧམ་པ། སྐྱ་ལ་རིད་པ། མགོ་བོ་ལྷོ་ནུབ་མཚམས་སུ་བསྟན་པ། རྐང་པ་བྱང་ཤར་མཚམས་སུ་བསྟན་པ། ལག་པ་མྱ་ངན་གྱི་ཕྱག་རྒྱ་བསྡམ་པ། ཡན་ལག་ཐམས་ཅད་ལྕགས་སྒྲོག་གིས་བཅིངས་པ། འགུལ་བསྐྱོད་མི་ནུས་ཤིང་འདར་ཕྲིག་ཕྲིག་པ། མིག་ནས་མཆི་མ་ཁྲག་ལྟར་དུ་འབབ་པ། དབུགས་ལྷེབ་ལྷེབ་པ། སྐད་ངན་ཙི་རི་རི་འདོན་པ་ཅིག་ཏུ་གྱུར།ཾ⁽1763⁾༼འབེབས།༽ གཉིས་པ་དགུག་གཞུག་ནི། ༼གདངས་འདྲ།༽⁽1763⁾ན་མོ། དྲིན་ཆེན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི༴ ཆོས་ཀྱི༴ དགེ་འདུན་གྱི༴ ཡི་དམ་དཀྱིལ་འཁོར་གྱི་ལྷ་ཚོགས་རྣམས་ཀྱི༴ མ་གནས་གསུམ་གྱི་མཁའ་གྲོ་མ་རྣམས་ཀྱི༴ དཔལ་མགོན་དམ་པ་ཆོས་སྐྱོང་བའི་སྲུང་མ་རྣམས་ཀྱི༴ ཁྱད་པར་དུ་ཡང་རིག་འཛིན་ཆེན་པོ་པདྨ་ཐོད་ཕྲེང་རྩལ་དབང་དྲག་འབར་བའི་ལྷ་ཚོགས་རྣམས་ཀྱི༴ ཆོས་ཉིད་རྣམ་པར་དག་ཅིང་ལས་རྒྱུ་འབྲས་བསླུ་བ་མེད་པའི་མཐུ་དང་ནུས་པ་ལ་བརྟེན་ནས་སྤྱིར་སེམས་ཅན་ཡོངས་ལ་འཚེ་བ། སྒོས་སུ་སངས་རྒྱས་ཀྱི་བསྟན་དང་བསྟན་འཛིན་ལ་གནོད་པ་ཁྱད་པར་ལོག་འདྲེན་སྟོབས་ལས་བྱུང་བའི་སྒྲུབ་པ་ཀུན་ལ་བར་དུ་གཅོད་ཅིང་། མཚན་དང་ཉིན་མོ་དུས་བཅུ་གཉིས་ལ་ཉུལ་བར་བྱེད་པའི་བྱ་རོག་སྐད་འགྱུར། བྲང་རྐུན་ནག་མོ་གཏི་མུག་བརྒྱན་བྱེད་མ། འདོད་ཆགས་དམར་མོ་ནུ་ཅན། དུ་བེན་རྩེ། ལས་རྩེ་བ། གནམ་ཐེའུ། ཚངས་པ། ཀླུ་སྲིན། ཀླུ་ཆེན་པོ་བཞི། ས་བདག་མ་ཡམས། ཐེའུ་རང་། བར་བདུད། བྱ་མཆུ་ནག་མོ་སོགས་བཅུ་གཉིས་འཁོར་དང་བཅས་པ་ཐམས་ཅད།